
             REPUBLIKA HRVATSKA

  VUKOVARSKO-SRIJEMSKA ŽUPANIJA

   OPĆINA VRBANJA

 OPĆINSKI  NAČELNIK
KLASA:  602-02/26-01/2
URBROJ: 2196-31-02-1-26-2
Vrbanja, 14. rujna 2026. 

Na temelju članka 47. Statuta Općine Vrbanja (“Službeni Vjesnik” Vukovarsko-srijemske županije br. 5/13, 1/18 i 4/21) i Odluke Općinskog vijeća KLASA:  602-02/26-01/2
URBROJ:  2196-31-01-1-26-1 od 24. kolovoza 2026. godine, općinski načelnik objavljuje:
JAVNI POZIV
za podnošenje prijava za sufinanciranje troškova smještaja učenika 
u srednjoškolskom učeničkom domu
Predmet ovog Javnog poziva je sufinanciranje troškova smještaja u srednjoškolskom učeničkom domu za učenike s prebivalištem na području Općine Vrbanja, za prvo polugodište školske godine 2026./2027., s mogućnošću produženja.
Dokumentacija koju su podnositelji zahtjeva za sufinanciranje dužni dostaviti:

- zahtjev za sufinanciranje (preuzeti obrazac na web stranici Općine Vrbanja ili osobno u Jedinstvenom upravnom odjelu Općine Vrbanja),
- obrazac privole (preuzeti obrazac na web stranici Općine Vrbanja ili osobno u Jedinstvenom upravnom odjelu Općine Vrbanja),
- potvrdu o upisu učenika u srednju školu za školsku godinu 2026./2027.,
- potvrdu ili drugi odgovarajući dokaz o smještaju učenika u učenički dom za školsku godinu 2026./2027., 

- preslika osobne iskaznice učenika,
- potvrdu Općine Vrbanja o izvršenju svih financijskih obveza na adresi prijavljenog 

  prebivališta,

- preslika kartice tekućeg/žiro računa jednog od roditelja

Pravo podnošenja prijave imaju učenici srednjih škola s prebivalištem na području Općine Vrbanja koji stanuju u učeničkom domu.

Rok za podnošenje prijava za sufinanciranje je 15 dana od dana objave javnog poziva, a najkasnije do 29. rujna 2026. godine.
Nepotpune i nepravodobno podnesene prijave neće se razmatrati.
Kandidati će biti izvješteni u roku od petnaest dana od dana donošenja Odluke o sufinanciranju u pisanom obliku.

Prijave za sufinanciranje podnose se na adresu: 
OPĆINA VRBANJA, Trg dr. Franje Tuđmana 1, 32254 Vrbanja, s naznakom “za sufinanciranje troškova smještaja u učeničkom domu”.

Sve detaljnije obavijesti mogu se dobiti u Općini Vrbanja neposredno ili na telefon: 032/863-108.

                                                                                                 OPĆINSKI  NAČELNIK                                                                                                                                                                                             Velimir Redl
